กฎกระทรวงกำหนดแบบและวิธีการแจ้งการเลิกประกอบธุรกิจหรือย้ายสำนักงานหรือสถานที่ประกอบธุรกิจของคนต่างด้าว (ฉบับที่ 2) พ.ศ. 2560
กฎกระทรวง
กฎกระทรวง
กำหนดแบบและวิธีการแจ้งการเลิกประกอบธุรกิจ
หรือย้ายสำนักงานหรือสถานที่ประกอบธุรกิจของคนต่างด้าว
(ฉบับที่ ๒)
พ.ศ. ๒๕๖๐
 

อาศัยอำนาจตามความในมาตรา ๒๒ และมาตรา ๔๖ วรรคหนึ่ง
แห่งพระราชบัญญัติการประกอบธุรกิจของคนต่างด้าว
พ.ศ. ๒๕๔๒ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้

ข้อ
๑[๑] กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๒ ให้ยกเลิกความในข้อ ๓
แห่งกฎกระทรวงกำหนดแบบและวิธีการแจ้งการเลิกประกอบธุรกิจ หรือย้ายสำนักงานหรือสถานที่ประกอบธุรกิจของคนต่างด้าว
พ.ศ. ๒๕๔๔ และให้ใช้ความต่อไปนี้แทน
ข้อ ๓ การแจ้งตามข้อ ๑
และข้อ ๒ ให้แจ้งต่อนายทะเบียนภายในสิบห้าวันนับแต่วันเลิกหรือวันย้าย พร้อมทั้งชำระค่าธรรมเนียมตามอัตราที่กำหนดในกฎกระทรวง
ณ สถานที่ ดังต่อไปนี้
(๑) ในกรณีที่สำนักงานหรือสถานที่ประกอบธุรกิจตั้งอยู่ในเขตกรุงเทพมหานคร
ให้แจ้ง
ณ กรมพัฒนาธุรกิจการค้า หรือ ณ สถานที่อื่นตามที่อธิบดีประกาศกำหนด
(๒)
ในกรณีที่สำนักงานหรือสถานที่ประกอบธุรกิจตั้งอยู่ในเขตจังหวัดอื่น ให้แจ้ง ณ สำนักงานพาณิชย์จังหวัด
หรือ ณ สถานที่อื่นตามที่อธิบดีประกาศกำหนด
ในกรณีที่ให้ผู้อื่นแจ้งแทน
ต้องมีหนังสือมอบอำนาจแนบพร้อมกับแบบ ต. ๑ ด้วย


ให้ไว้ ณ วันที่ ๑๑
พฤษภาคม พ.ศ. ๒๕๖๐
อภิรดี ตันตราภรณ์
รัฐมนตรีว่าการกระทรวงพาณิชย์
หมายเหตุ :-
เหตุผลในการประกาศใช้กฎกระทรวงฉบับนี้ คือ
เนื่องจากได้มีการปรับปรุงโครงสร้างหน่วยงานของกระทรวงพาณิชย์โดยรวมหน่วยงานและภารกิจของกระทรวงในส่วนภูมิภาคให้อยู่ในอำนาจหน้าที่ของสำนักงานพาณิชย์จังหวัด
สมควรแก้ไขเพิ่มเติมสถานที่แจ้งการเลิกประกอบธุรกิจ หรือย้ายสำนักงานหรือสถานที่ประกอบธุรกิจของคนต่างด้าว เพื่อรองรับการดำเนินการดังกล่าว จึงจำเป็นต้องออกกฎกระทรวงนี้
ปุณิกา/ภวรรณตรี/จัดทำ
๒ มิถุนายน
๒๕๖๐

นุสรา/ตรวจ
๗ กรกฎาคม ๒๕๖๐































[๑] ราชกิจจานุเบกษา
เล่ม ๑๓๔/ตอนที่ ๕๙ ก/หน้า ๑๐/๓๑ พฤษภาคม ๒๕๖๐